Petar Preradović (* 19. měrca 1818 w Grabrovnicy, wójnska hranica; † 18. awgusta 1872 w Fahrafeldźe, Awstriska) bě južnosłowjanski basnik a připowědar słowjanskeje wzajomnosće. Ze swojej basnju "Zora puca, bit će dana" postrowi lěta 1844 nowu dobu narodneho žiwjenja južnych Słowjanow. Jeho wótčinske basnje wuchadźachu wosebje w Zadarskej Zorje dalmatinskej. Jeho zhromadźene spisy wuńdźechu prěni raz w Zagrebje a to Prěnjotki w lěće 1846 a Nowe pjesme w lěće 1851, a potom znowa a často wosebje za južnosłowjanske šule.